Ministru kabineta rīkojuma projekta

**„Grozījums Ministru kabineta 2010. gada 31. maija rīkojumā Nr. 297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz svītrot no Ministru kabineta 2010. gada 31. maija rīkojuma Nr. 297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”(turpmāk – MK rīkojums Nr. 297) 8. pielikuma divas zemes vienības Riebiņu novadā un divas zemes vienības Mērsraga novadā. Minētās zemes vienības bija sauszemes teritorija, kas laika gaitā ir pazudusi zem ūdens.Pēc rīkojuma projekta pieņemšanas Valsts zemes dienests (turpmāk–VZD) Nekustamā īpašuma valsts Kadastra informācijas sistēmā (turpmāk– NĪVKIS) nodrošinās kadastra objektu datu aktualizāciju, tos dzēšot no kadastra un tā atspoguļojot patiesu un aktuālu stāvokli oficiālajā NĪVKIS reģistrā. Rīkojuma projektā minēto divu zemes vienību platības Riebiņu novadā tiks pievienotas Riebiņu novada pašvaldībai tiesiskajā valdījumā esošajai zemes vienībai, bet divas zemes vienības Mērsragā novadā – Mērsraga novada pašvaldībai tiesiskajā valdījumā esošajai zemes vienībai.Savukārt Zemkopības ministrija pēc rīkojuma projekta pieņemšanas aktualizēs datus ministrijas nekustamo īpašumu datu uzskaitē.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 70. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta ceturtajā daļā noteikts, ka uz valsts vārda Zemkopības ministrijas personā zemesgrāmatās tiek ierakstīta [..] valstij piederošā un piekrītošā meža zeme, izņemot šā panta otrajā daļā minēto meža zemi, ja tā likumā noteiktajā kārtībā nav nodota īpašumā vai pastāvīgā lietošanā fiziskajām un juridiskajām personām, kā arī saskaņā ar attiecīgu Ministru kabineta rīkojumu – cita valstij piederošā un piekrītošā zeme. Saskaņā ar Meža likuma 4. panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži" (turpmāk – LVM), kas nodibināta valsts meža īpašuma pārvaldīšanai un apsaimniekošanai.Ievērojot minēto, LVM nodrošina darbības, kas saistītas ar Zemkopības ministrijai valdījumā nodotās valstij piekrītošās meža zemes tiesisku sakārtošanu, tostarp ierakstīšanu zemesgrāmatā uz valsts vārda Zemkopības ministrijas personā. LVM nodrošinot zemes kadastrālās uzmērīšanas darbības, tika konstatēts, ka publiskajos ūdeņos esošās divas valstij piekrītošās meža zemes vienības Riebiņu novadā un divas zemes vienības Mērsraga novadā laika gaitā ir pazudušas zem ūdens, tāpēc NĪVKIS ir jāaktualizē kadastra objektu dati.Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 70. punktā noteikts, ka Kadastra datus par zemes vienību aktualizē, ja Kadastra informācijas sistēmā reģistrētā zemes vienība kadastrāli uzmērīta vai mainījušies to raksturojošie dati.Saskaņā ar Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 10. punktu tiesību aktu projektu, kas paredz izdarīt grozījumu Ministru kabineta rīkojumā, ir tiesīga izstrādāt jebkura ministrija un attiecīgais ministrs tiesību aktu projektu ir tiesīgs iesniegt izskatīšanai Ministru kabinetā. Zemkopības ministrija ir sagatavojusi Ministru kabineta rīkojuma projektu „Grozījums Ministru kabineta 2010. gada 31. maija rīkojumā Nr. 297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojuma projekts), kas paredz no MK rīkojuma Nr.297 8. pielikuma svītrot šādas zemes vienības:1. divas zemes vienības ar kadastra apzīmējumiem 76700140014 un 76700140015 – nekustamo īpašumu “Rušona ezera salas”, nekustamā īpašuma kadastra Nr. 7670 014 007, Rušonu pagastā, Riebiņu novadā.

NĪVKIS, pamatojoties uz MK rīkojuma Nr. 297 8. pielikumu (Nr. 4166 un Nr. 4167), zemes vienība (ar kadastra apzīmējumu 7670 014 0014) 0,2200 ha platībā un zemes vienība (ar kadastra apzīmējumu 7670 014 0015) 0,7180 ha platībā ir reģistrētas kā valstij piekritīgā zeme Zemkopības ministrijas tiesiskā valdījumā, un tās lietotājs ir LVM. Pēc NĪVKIS datiem, tās lietošanas mērķis ir “zeme, uz kuras galvenā saimnieciskā darbība ir mežsaimniecība”, kods – 0201, bet zemes platībā sadalījumā pa lietošanas veidiem ir reģistrēta meža platība– zemes vienība (ar kadastra apzīmējumu 7670 014 0014) 0,2200 ha un zemes vienība (ar kadastra apzīmējumu 7670 014 001) 0,7180 ha.Zemes vienību ar kadastra apzīmējumiem 7670 014 0014 un 7670 014 0015 kadastrālajā uzmērīšanā mērnieks konstatēja to neesamību dabā un par konstatēto faktu 2017. gada 21. decembrī sagatavoja darbu pārtraukšanas aktu.Minētās zemes vienības bija Rušonu ezera salas, kuru sauszemes teritorija laika gaitā ir pazudušas zem ūdens. Atbilstoši Nekustamā īpašuma valsts kadastra likuma 1. panta noteikumiem zemes vienība ir VZD NĪVKIS reģistrēts norobežots zemesgabals, kam piešķirts kadastra apzīmējums. No minētā secināms, ka dati par minētajām zemes vienībām aktualizējami, tos dzēšot, jo kadastra objekts neeksistē.Valsts zemes dienests (21.12.2018. vēstule Nr.2-06/1098) Zemkopības ministrijai sniedza skaidrojumu, ka: “1) jebkurš iekšzemes publiskais ūdens vienlaikus ir arī Kadastra informācijas sistēmā reģistrēta zemes vienība ar savu platību. Kadastra objekta dzēšana no Kadastra informācijas sistēmas nozīmē, ka vienlaicīgi tiek atrisināts jautājums, kura īpašuma sastāvam tiek pievienota dzēstā kadastra objekta aizņemtā zemes platība.2) zemes vienības ar kadastra apzīmējumiem 7670 014 0014 un 7670 014 0015 tiks pievienotas zemes vienībai ar kadastra apzīmējumu 7670 014 006, kas ietilpst nekustamā īpašuma “Rušona ezers” ar kadastra Nr. 7670 014 006 sastāvā, taču minētajam nekustamajam īpašumam Kadastra informācijas sistēmā nav reģistrēts tiesiskais valdītājs, norādot, ka dati par tiesisko valdītāju atbilstoši Ministru kabineta 2012.gada 10.aprīļa noteikumos Nr.263 “Kadastra objekta reģistrācijas un kadastra datu aktualizācijas noteikumi” noteiktajam ir nodoti izvērtēšanai Vides aizsardzības un reģionālās attīstības ministrijai un pašvaldībai.Zemes pārvaldības likuma 15. panta otrajā daļā noteikts, ka “vietējā pašvaldība ir valdītājs tās administratīvajai teritorijai piegulošajiem jūras piekrastes ūdeņiem, kā arī tās administratīvajā teritorijā esošajai jūras piekrastes sauszemes daļai un iekšzemes publiskajiem ūdeņiem, kuru valdītājs nav par vides aizsardzību atbildīgā ministrija vai cita ministrija un kuri nav privātpersonu īpašumā...”Savukārt, Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 1044. punktā noteikts, ka “kadastra informācijas sistēmā datus par zemes vienības zem iekšzemes publiskajiem ūdeņiem tiesisko valdītāju aktualizē, pamatojoties uz Vides aizsardzības un reģionālās attīstības ministrijas vai vietējās pašvaldības sniegtajām ziņām, izņemot gadījumu, ja Kadastra informācijas sistēmā kā zemes vienības kadastra subjekts ir reģistrēta privātpersona. Iesniedzot ziņas, norāda informāciju, ka Vides aizsardzības un reģionālās attīstības ministrija un vietējā pašvaldība ir saskaņojušas valdījuma tiesības.”Ievērojot minēto, Zemkopības ministrija lūdza Vides aizsardzības un reģionālās attīstības ministriju un Riebiņu novada pašvaldību izvērtēt un saskaņot zemes vienībai ar kadastra apzīmējumu 7670 014 006 tiesisko valdītāju un par to informēt Zemkopības ministriju un Valsts zemes dienestu.Vides aizsardzības un reģionālās attīstības ministrija (21.02.2019. vēstule Nr.1-132/1563) ar Riebiņu novada pašvaldību (13.03.2019. vēstule Nr.1.3-8/145) saskaņoja, ka zemes vienībai ar kadastra apzīmējumu 7670 014 006 kā tiesiskā valdītāja tiks reģistrēta Riebiņu pašvaldība, un par to informēja arī Valsts zemes dienestu.Tādējādi zemes vienības ar kadastra apzīmējumiem 7670 014 0014 un 7670 014 0015 tiks pievienotas zemes vienībai ar kadastra apzīmējumu 7670 014 006, kas ietilpst nekustamā īpašuma “Rušona ezers” ar kadastra Nr. 7670 014 006 sastāvā;2) divas zemes vienības ar kadastra apzīmējumiem 8878 005 0005 un 8878 005 0006 (nekustamais īpašums “Valsts mežs”, kadastra Nr. 8878 005 0005, Mērsraga novadā).NĪVKIS datos, pamatojoties uz MK rīkojuma Nr. 297 8. pielikumu (Nr. 4188 un Nr. 4189) zemes vienība (ar kadastra apzīmējumu 8878 005 0005) 1,4000 ha platībā un zemes vienība (ar kadastra apzīmējumu 8878 005 0006) 1,7000 ha platībā ir reģistrētas kā valstij piekritīgā zeme Zemkopības ministrijas tiesiskajā valdījumā, un tās lietotājs ir LVM. Pēc VZD NĪVKIS datiem, zemes lietošanas mērķis ir “zeme, uz kuras galvenā saimnieciskā darbība ir mežsaimniecība”, kods – 0201, bet zemes platībā sadalījumā pa lietošanas veidiem reģistrēta meža platība: zemes vienībā ar kadastra apzīmējumu 8878 005 0005 – 1,4000 ha un zemes vienībā ar kadastra apzīmējumu 8878 005 0006 – 1,7000 ha.Mērnieks, veicot zemes kadastrālās uzmērīšanas dokumentu izpēti un zemes robežas priekšizpēti apvidū, konstatēja, ka projektētās zemes vienība ar kadastra apzīmējumiem 8878 005 0005 un 8878 005 0006 dabā neeksistē, tāpēc 2017. gada 25. augustā tika sastādīti akti par konstatēto robežu neatbilstību, bet par konstatēto faktu sastādīti darbu pārtraukšanas akti. Aktos norādīts darbu atsākšanas nosacījums, paredzot ierosinātājam iesniegt precizējošu pašvaldības lēmumu ar grafisko pielikumu ar zemes vienību robežām un platībām. Vienlaikus konstatēts, ka nav nosakāms arī zemes vienību robežu izvietojums, t.i., divu novadu (Talsu vai Mērsraga) administratīvajās teritorijās vai publiskā ūdens – Engures ezera – krasta līnijā.Ievērojot minēto, LVM vērsās Talsu un Mērsraga pašvaldībās, kas lūdza Valsts zemes dienestu (turpmāk – VZD) sniegt skaidrojumu. VZD 06.02.2018. vēstulē Nr. 2-04/72 “Par Talsu novada pašvaldības un Mērsraga novada pašvaldības administratīvo robežu”, kasadresēta Talsu un Mērsraga pašvaldībām un AS LVM, norādīts, ka “atbilstoši Kadastra informācijas sistēmas datiem zemes vienību ar kadastra apzīmējumiem 8878 005 0005 un 8878 005 0006 pierobežojošo zemes vienību robežas ir noteiktas ar grafiskām metodēm – nav veikta zemes robežu instrumentālā uzmērīšana, līdz ar to robežas nav noteiktas precīzi, piemēram, zemes vienības ar kadastra apzīmējumu 8864 004 0095 kopīgā robeža ar zemes vienību ar kadastra apzīmējumu 8878 005 0006 noteikta par Engures ezera nenoteikto krasta līniju. Līdz ar to no Dienesta rīcībā esošajiem dokumentiem nav iespējams kartogrāfiski precīzi attēlot Engures ezera krasta līniju, tādējādi nav iespējams pateikt, vai zemes vienības ar kadastra apzīmējumiem 8878 005 0005 un 8878 005 0006 ir/nav iekšzemes publiskie ūdeņi)” un “ka gadījumā, ja AS “Latvijas valsts meži” uzskata, ka zemes vienības ar kadastra apzīmējumiem 8878 005 0005 un 88780050006 faktiski ir iekšzemes publiskie ūdeņi, kas nepiekrīt Zemkopības ministrijai un ir jāpievieno zemes vienībai ar kadastra apzīmējumu 8878 005 0001, tad šādā gadījumā ieinteresētajām personām ir jāorganizē process, lai minētās zemes vienības tiktu atzītas par Zemkopības ministrijai nepiekrītošām zemes vienībām un tiktu izņemtas no Ministru kabineta rīkojuma Nr.297.”VZD Zemkopības ministrijai 21.12.2018. vēstulē Nr.2-06/1098 paskaidroja, “ka zemes vienību ar kadastra apzīmējumiem 8878 005 0005 un 8878 005 0006 platības tiks pievienotas zemes vienībai ar kadastra apzīmējumu 8878 005 0001, kas ietilpst nekustamā īpašuma "Engures ezers" ar kadastra numuru 88780050001 sastāvā (Kadastra informācijas sistēmā kā nekustamā īpašuma tiesiskais valdītājs reģistrēta Mērsraga novada pašvaldība atbilstoši Ministru kabineta 2014. gada 18. jūlija rīkojumam Nr. 361 "Par Mērsraga novada administratīvajā teritorijā esošās Engures ezera daļas un zem tās esošās zemes nodošanu Mērsraga novada pašvaldības valdījumā”)”. Mērsraga novada dome ar 18.09.2018. lēmumu Nr. 36 (protokols Nr. 11., 6. punkts) apliecināja zemes vienību ar kadastra apzīmējumiem 8878 005 0005 un 8878 005 0006 piekritību Mērsraga pašvaldībai, tāpēc minētās zemes vienības tiks iekļautas nekustamā īpašuma 8878 005 0001 sastāvā, kura tiesiskais valdītājs ir Mērsraga novada pašvaldība.Zemes vienības ar kadastra apzīmējumiem 7670 014 0014 un 7670 014 0015 Riebiņu novadā un ar kadastra apzīmējumiem 8878 005 0005 un 8878 005 0006 Mērsraga novadā dabā neeksistē, to atrašanās vietā vairs nav sauszemes teritorijas, un tās ir atzīstamas par zemes vienībām zem publiskajiem ūdeņiem un vairs nav izmantojamas apsaimniekošanai saskaņā ar Meža likuma 4. panta otrās daļas noteikumiem.Ievērojot iepriekšminēto, rīkojuma projektā minētās zemes vienības nav izmantojamas valsts funkciju izpildei un ir svītrojamas no MK rīkojuma Nr. 297 8. pielikuma (4166., 4167., 4188. un 4189. punkts) Zemkopības ministrijai piekritīgo zemes vienību saraksta. |
| 3. |  | Zemkopības ministrija un LVM  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | LVM, Zemkopības ministrija, Riebiņu novada pašvaldība un Mērsraga novada pašvaldība |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neietekmē tautsaimniecību un nemaina administratīvo slogu. |
|  |  |  |
| 3. | Administratīvo izmaksu monetārs novērtējums | Projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums | Projekta tiesiskais regulējums nerada atbilstības izmaksas. |
| 5. | Cita informācija | Projekta īstenošanai nav nepieciešami papildu līdzekļi no valsts vai pašvaldību budžeta.  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā anotācija pēc izsludināšanas valsts sekretāru sanāksmē būs publiski pieejami Ministru kabineta tīmekļvietnes sadaļā “Tiesību aktu projekti”. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un kapitālsabiedrība | Projekta izpildi nodrošinās Zemkopības ministrija, VZD un LVM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs K. Gerhards

Punka 67027377

Rita.Punka@zm.gov.lv